కొత్త ఏడాదిలో విత్‌డ్రా పరిమితులు తొలగించేనా?
 
ముంబై, డిసెంబరు 19: పెద్దనోట్ల రద్దుతర్వాత విధించిన ఎటిఎం విత్‌డ్రా పరిమితులు, బ్యాంక్‌ విత్‌డ్రా పరిమితులను తొలగిస్తార న్న అధికార అంచనాలు వెలువడటంతో దేశవ్యాప్తంగా ప్రజానీకం ఊపిరిపీల్చుకుంది. ప్రస్తుతం ఎటిఎంల నుంచి రోజుకు 2500, వారానికి 24 వేలకు మించకుండా విత్‌డ్రాచేసుకునే సదుపాయం ఉంది. ప్రధాని నరేంద్రమోడీ ప్రవేశపెట్టిన పెద్దనోట్లరద్దు గడిచినెలరోజులు దాటడం తో దేశవ్యాప్తంగా ఎదురవుతున్న కష్టనష్టా లను దృష్టిలో ఉంచుకుని ఈ చర్యలు చేపట్టనున్నట్లు సమాచారం. రూ.500, రూ.1000నోట్లు రద్దైన తర్వాత ఎటిఎంల నుంచి రోజుకు రెండువేల చొప్పున విత్‌డ్రా చేసుకోవచ్చని ప్రకటించారు. తద నంతరం ఈ పరిమితి రూ.2500కు పెంచారు. అలాగే బ్యాంకు ఖాతాల నుంచి వారానికి 24 వేలకు తగ్గకుండా విత్‌డ్రా చేసుకునే సదుపాయం ఉంది. చెక్కులు, ఇంటర్నెట్‌ద్వారా చేసే చెల్లింపులకు పరిమితులు లేవు. కొన్ని రోజుల తర్వాత ఆర్‌బిఐ పెళ్ళిళ్లు ఇతర శుభకార్యాలకోసం ఎదురుచూస్తున్న కుటుంబాలు తగిన ఆధారాలు చూపిస్తే రూ.2.5లక్షల వరకూ విత్‌డ్రా చేసుకునే వెసులు బాటు కల్పించింది. ఎటిఎంలు, బ్యాంకులవద్ద ఇప్పటికీబారులు తీరిన క్యూలు ఉన్నాయి.
కొత్తనోట్ల కోసం అలాగే పాతనోట్ల మార్పిడికోసం ఈచర్య లు చేపట్టింది. ఆర్థికశాఖ కార్యదర్శి అశోక్‌ లావాసా మాట్లాడుతూ విత్‌డ్రా పరిమితులు డిసెంబరు 30వ తేదీ తర్వాత సమీక్షిస్తామని పాత నోట్లను డిపాజిట్‌చేసేందుకు అదే చివరితేదీ కావడంతో ఆరోజు సమీక్షించి నిర్ణయాలు తీసుకుంటామని వెల్లడించారు. ఆర్థిక మంత్రిత్వ శాఖ, రిజర్వుబ్యాంకులు కొత్త కరెన్సీ నోట్లను పంపిణీచేసేందుకు చర్యలు చేపట్టాయి. ఎటిఎంలద్వారా పంపిణీకి కసతర్తులు చేస్తు న్నా ఏమాత్రంచాలడంలేదు.
కొత్త రూ.500 నోట్లు చెలామణి పెంచేందుకు ఆర్‌బిఐ కృషి చేస్తోంది. డిసెంబరు 30వ తేదీ తర్వాత దేశవ్యాప్తంగా నగదు సంక్షోభానికి తెర పడుతుందని అంచనా వేస్తోంది. నీతి ఆయోగ్‌సిఇఒ అమితాబ్‌కాంత్‌ జన వరి మద్యస్తం నాటికి పరిస్థితులు చక్కబడతాయని చెప్పడంలో అర్ధం ఇదేనని ఆంగ్లమీడియా కథనాలు వెలువడ్డాయి. అలాగేతాజాగా రూ.5 వేలకుమించి డిపాజిట్‌చేసిన పాతనోట్ల ను కూడా పరిశీలనచేస్తామని ఐటిశాఖ, ఆర్‌బిఐలు చెపుతున్నాయి. చెలామణి రద్దు చేసిన ప్రత్యేక బ్యాంక్‌నోట్లను రూ.5వేలకు మించి తమ ఖాతాలో జమచేస్తే వాటిని పరిశీలిస్తారు. ఈమేర కు అన్ని ప్రభుత్వరంగ బ్యాంకులకు లేఖలు రాసారు. ప్రభుత్వ, ప్రైవేటు, విదేశీ బ్యాంకులకు దేశవ్యాప్తంగా లేఖలు రాసింది. ప్రధాన మంత్రి గరీబ్‌కళ్యాణ్‌యోజనకు పెట్టుబడులు పెంచేందుకుగాను ప్రభు త్వం ఈ ఆంక్షలు ప్రవేశపెట్టిందన్న విమర్శలు వెల్లువెత్తుతున్నాయి.